Гродзенскі дзяржаўны ўніверсітэт імя Янкі Купалы  
Факультэт гісторыіі, камунікацыі і турызму  
Студэнкці навукова-даследчы гурток “НіКа”



Гурток “НіКа” запрашае студэнтаў і магістрантаў апублікаваць свае даследванні ў зборніку навуковых артыкулаў «Гадавік студэнцкага навукова-даследчага гуртка “НіКа”. Том 3».

Праблемнае поле:

* Гістарыяграфія, крыніцазнаўства;
* Археалогия, этнаграфія і спецыяльныя гістарычныя дысцыпліны;
* Гісторыя Беларусі;
* Усеагульная гісторыя: ад старажытных часоў да сучаснасці;
* Гісторыя рэлігій.

**Навуковыя артыкулы студэнтаў і магістрантаў павінны адпавядаць наступным патрабаванням:**

Мова: беларуская, руская.

**Аб’ём артыкулаў не павінен перавышаць 40 000 знакаў**, уключаючы прабелы.

Навуковыя артыкулы павінны ўключаць наступныя элементы:

1. *індэкс УДК;*
2. *ініцыялы і прозвішча аўтара (аўтараў) артыкула;*
3. *навучальная ўстанова;*
4. *назва артыкула;*
5. *анатацыя;*
6. *спіс літаратуры, аформлены строга ў адпаведнасці з усталяванымі патрабаваннямі ВАК РБ (<http://vak.org.by/bibliographicDescription>);*
7. *рэзюмэ на англійскай мове (не менш за 30 слоў);*
8. *ініцыялы і прозвішча навуковага кіраўніка, пасада, навуковую ступень і званне.*

Назва артыкула павінна адпавядаць яго зместу, быць кароткай, змяшчаць ключавыя словы, якія дазволяць індэксаваць артыкул.

**Анатацыя – да 500 знакаў**, уключаючы прабелы, павінна коратка і ясна апісваць змест артыкула. Можа быць на рускай ці беларускай мове (у адпаведнасці за мовай артыкула).

Спіс літаратуры размяшчаецца ў канцы тэксту. Спасылкі на крыніцы даюцца ў тэксце па парадку ў квадратных дужках з указаннем парадкавага нумара і праз коску – нумары адпаведнай старонкі, напрыклад: [1, с. 25], [2, c. 35; 3], [4–7].

Увесь тэкст набіраецца шрыфтам «Times New Roman», памер – 14, міжрадковы інтэрвал – 1,0. Палі – верхняе і ніжняе – 2 см, левае – 3 см, правае – 1,5 см.

Малюнкі, табліцы, графічныя выявы падаюцца асобным файлам з разрозненем не менш 300 dpi.

*Прыклад афармлення матэрыялаў:*

**УДК 904+94(476)**

В. С. Тумін

Установа адукацыі «Гродзенскі Дзяржаўны

Універсітэт імя Янкі Купалы»

**Істоты восені ў беларускай міфалогіі**

Гэты артыкул апавядае пра міфалагічныя ўяўленні чалавека…

У беларускай міфалогіі спрыяе і дапамагае росту і выспяванню збажыны, гародніны бог восені Жыцень [2, с. 175]. Па даследваннях П. Драўлянскага…

# СПІС ЛІТАРАТУРЫ

1. Беларуская міфалогія: Дапам. / Уклад. У. А. Васілевіч. – Мінск: Універсітэцкае, 2002. – 208 с.

This article tells about the mythological representations…

Навуковы кіраўнік – Н. А. Івашчанка, дацэнт кафедра гісторыі Беларусі, археалогіі і спецыяльных гістарычных дысцыплін, кандыдат гістарычных навук.

**Рэдакцыйная калегія мае права адхіляць артыкулы, якія парушаюць дадзеныя правілы афармлення.**

**Матэрыялы прынімаюцца да 15 верасня 2018 года і высылаюцца на дадзеную пошту:** [**gadawik.nika@gmail.com**](mailto:gadawik.nika@gmail.com)**.**